Dones de Baladre ret homenatge a les octogenàries de l'associació
20 de desembre 2019

![](/media/0gpb14bp/48-cuerpo_homenaje-mujeres-octogenarias-baladre-1.jpg)  

L'associació Dones de Baladre va retre homenatge a les dones d'avançada edat dins del que és la vida de l'associació. A l'acte van assistir l'alcalde de Sagunt, Darío Moreno, i la regidora de l'Equip de Govern, Gloria Parra.

**«Hem volgut fer un homenatge a les dones que han fet ja 80 anys. Encara que també cal assenyalar que tenim 7 dones més entre 80 i 91 anys»,** han destacat des de l'associació.  

Durant l'homenatge se’ls va fer lliurament d'un pergamí que han elaborat les companyes amb les seues pròpies mans a més d'unes poesies que ha fet una de les components de l'associació. Posteriorment se li va entregar un arbre de nadal a cadascuna de les homenatjades.​  

![](/media/m3ec2twn/48-cuerpo_homenaje-mujeres-octogenarias-baladre-24.jpg)  

En este sentit, l'alcalde de Sagunt, Darío Moreno, ha assenyalat que Dones de Baladre és una associació que és essencial per al barri**, «en primer lloc perquè va començar fa molts anys treballant la mirada feminista en un barri en el qual havia costat més traslladar eixe nivell d'apoderament cap a la dona però és que, hui dia, també estan fent moltíssimes activitats precisament per lluitar contra eixa soledat no desitjada, perquè la gent mejor continue tenint una xarxa social de contactes i de suport que faça que no vegem alguns d'eixos casos tristos que hem vist a les televisions. Que realment totes les persones, independentment de la seua edat, tinguen algú, siga un familiar o un amic, a qui poder acudir. I precisament este homenatge va molt encaminat a això i perquè estes dones ho celebren conjuntament amb la gent del barri per afermar totes ixes xarxes socials».**

Finalment Moreno ha lloat el treball de l'associació Dones de Baladre: **«La seua labor és encomiable i el mínim que podíem fer des de l'ajuntament és estar ací celebrant este dia amb elles i que siguen molts més per vindre».​**  

![](/media/1owjc4oz/48-cuerpo_homenaje-mujeres-octogenarias-baladre-9.jpg)  

*   [](http://www.facebook.com/sharer.php?u=https://aytosagunto.es/va/actualitat/dones-de-baladre-ret-homenatge-a-les-octogenaries-de-l-associacio/ "Facebook")
*   [](http://twitter.com/share?url=https://aytosagunto.es/va/actualitat/dones-de-baladre-ret-homenatge-a-les-octogenaries-de-l-associacio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dones-de-baladre-ret-homenatge-a-les-octogenaries-de-l-associacio/ "Linked In")
*   [](mailto:?body=https://aytosagunto.es/va/actualitat/dones-de-baladre-ret-homenatge-a-les-octogenaries-de-l-associacio/)